Mjög hefur dregið úr jarðskjálftavirkni yfir kvikuganginum við Fagradalsfjall. Kristín Jónsdóttir, hópstjóri náttúruvárvöktunar hjá Veðurstofu Íslands, segir að svo virðist sem kvikuflæði sé að minnka til og að kvikan í ganginum sé tekin að storkna. Þetta staðfesta nýjar gervitunglamyndir.
Ný jarðskjálftahrina hófst hins vegar á Reykjaneshryggnum, vestnorðvestur af Reykjanestá, í morgun og urðu átta jarðskjálftar yfir þremur að stærð á sjötta tímanum. Þeir stærstu voru 3,7 að stærð. Elísabet Pálmadóttir, náttúruvársérfræðingur á Veðurstofu Íslands, segir ekki hægt að tengja þessa skjálfta við kvikuganginn undir Fagradalsfjalli, í það minnsta ekki með beinum hætti.
Mjög hefur dregið úr skjálftavirkni yfir kvikuganginum við Fagradalsfjall og jafnvel líkur á því að kvikan í honum sé tekin að storkna. 